 Waxaa iyana in la xuso mudan, intii ay socdeen dagaaladaan lagu hoobtay ee u dhaxeeyay muslimiintii u badnaa Soomaalida iyo Kiristaankii u badnaa Itoobiyaanka, in ficiladii ay labada dhinac isu geysanayeen markii ay qolaba tan kale jabiso ay ahaayeen kuwo argagax leh, waayo waxaa marar badan dhacayay in qoladii meel qabsataba ay xasuuqdo cid kasta oo ay ugu imaado dhulka ay gacanta ku dhigtay oo ay u badnaayeen dumarka iyo caruurta, iyo waliba in ay bur-burin jireen goobaha ay qolo walba ku cibaadeysato sida Masaajidada iyo Kaniisadaha. 